Diari Oficial de la Generalitat Valenciana


Sumari del DOGV 6276, del 27-05-2010 (2010/5682)

RESOLUCIÓ de 13 de maig 2010, del director general del Servici Valencià d'Ocupació i Formació (SERVEF), per la qual es convoca un màxim de 23 beques per a la realització de pràctiques professionals en les distintes unitats administratives del SERVEF.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6276

Data del DOGV
:   27-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5682


Data del document
:   13-05-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de maig 2010, del director general del Servici Valencià d'Ocupació i Formació (SERVEF), per la qual es convoca un màxim de 23 beques per a la realització de pràctiques professionals en les distintes unitats administratives del SERVEF. [2010/5682]
El Servici Valencià d'Ocupació i Formació (SERVEF), en el marc de la política dirigida a la millora i especialització professional de postgraduats entén adequat, per a completar la seua formació, acostar-los al coneixement pràctic de l'administració pública, per la qual cosa, a l'empara del que establix el Decret 132/2009, de 4 de setembre, del Consell, pel qual es regula la concessió de beques, i en la Llei 38/2003, de 17 de novembre, General de Subvencions, convoca la concessió de beques perquè joves enginyers i llicenciats puguen accedir a la realització de pràctiques professionals en el SERVEF.
L'anterior actuació es troba recollida en els objectius i activitats de la línia de subvenció T3046, Beques de formació, del capítol IV, subprograma pressupostari 322.59, Administració i coordinació general, del pressupost de gastos del SERVEF per a l'exercici 2010.
Les ajudes que es financen d'acord amb aquesta resolució no estan subjectes a la política de control d'ajudes de l'Estat, perquè no reunix els requisits de l'article 107.1 del Tractat de la Comunitat Europea al no afectar la competència en raó a la qualitat del beneficiari i a la fi de l'ajuda.
D'acord amb el que establix l'article 7.3 del Decret 132/2009, de 4 de setembre, del Consell, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
Primer
Convocar la concessió, en règim de concurrència competitiva, de 23 beques per a completar la formació d'enginyers i llicenciats per mitjà de la realització de pràctiques professionals en les distintes unitats administratives del Servici Valencià d'Ocupació i Formació.
La convocatòria es regirà per les bases establides en esta resolució; pel Decret 132/2009, de 4 de setembre, del Consell, pel qual es regula la concessió de beques, en quant no s'opose als preceptes bàsics de la Llei General de Subvencions i el seu Reglament de desplegament; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari d'estos recollits en el Reial Decret 887/2006, de 21 de juliol; per les prescripcions contingudes en el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, que aplicant-se a esta matèria, no estiguen en contradicció amb aquelles, i en el no previst per este, pels preceptes que no tinguen caràcter bàsic de la Llei 38/2003, General de Subvencions i el seu reglament de desplegament.
Segon
Aprovar les bases per les quals es regirà esta convocatòria que es contenen en l'annex I a esta resolució, a les quals s'acompanyen els models de sol·licitud i de curriculum vitae com a annexos II i III, respectivament.
Tercers
L'import global màxim destinat a la concessió de les beques que es convoquen per mitjà de esta resolució serà de dos-cents setanta-sis mil euros (276.000 €), distribuïts en les anualitats següents:
Any 2010: 92.000 euros.
Any 2011: 184.000 euros.
I serà finançat a càrrec de la línia de subvenció T3046, Beques de formació, del capítol IV, subprograma pressupostari 322.59, Administració i coordinació general, del pressupost de gastos del SERVEF per a l'exercici 2010, o el seu equivalent en el pressupost de gastos del SERVEF per a l'exercici 2011. L'eficàcia d'esta convocatòria està condicionada a l'existència de crèdit adequat i suficient en el pressupost de la dita anualitat.
Quart
La secretària general del SERVEF, en concordança amb el que disposa la resolució del director general del SERVEF de 3 de març de 2008, sobre delegació de competències en matèria de personal, gestió financera i pressupostària, contractació administrativa i gestió de subvencions, resoldrà la concessió d'esta convocatòria de beques i totes les resolucions que siguen necessàries per al desenvolupament i l'execució d'esta disposició.
Quint
Publicar esta resolució en el Diari Oficial de la Comunitat Valenciana, i s'advertix que contra esta Resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa; ambdós recursos no es poden simultaniejar i sense perjuí que s'utilitze qualsevol altra via que es considere oportuna.
València, 13 de maig de 2010.- El secretari autonòmic d'Ocupació i director general del Servici Valencià d'Ocupació i Formació: Luis Lobón Martín.
ANNEX I
Bases de la convocatòria per a la concessió de 23 beques per a la realització de pràctiques professionals en les diferents unitats administratives del Servici Valencià d'Ocupació i Formació (SERVEF)
Primera. Objecte
Les beques que es regulen en estes bases tenen com a objecte completar i desenvolupar la formació acadèmica de joves enginyers i llicenciats a través de la realització de pràctiques professionals en el Servici Valencià d'Ocupació i Formació (SERVEF), en aquelles tasques relacionades amb les diferents titulacions universitàries que siguen adequades per a adquirir formació complementària i especialització.
Segona. Modalitats, titulacions admeses, nombre de beques i destins
Es convoquen 23 beques en les modalitats i àmbit territorial indicats en la taula següent:

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Tercera. Requisits que han de reunir els sol·licitants
1. Les persones que sol·liciten participar en la convocatòria hauran de reunir els requisits següents, a la data de finalització del termini de presentació de sol·licituds:
a) Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
b) No ser major de 35 anys.
c) Estar en possessió d'alguna de les titulacions admeses per a cada modalitat de les establides en la base segona, o equivalents expedides o homologades per les autoritats espanyoles corresponents i que no hagen transcorregut més de cinc anys des de la seua obtenció.
d) No trobar-se sotmés en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.
e) Disposar de cobertura sanitària.
2. No podran optar a estes beques els que en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que es concórrega a la mateixa beca que s'està gaudint o que resten menys de dos mesos per a la seua finalització.
Quarta. Duració de la beca i pròrroga
1. El període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, i en cap cas la data d'inici podrà ser anterior a l'1 de setembre del 2010.
2. El període de duració podrà prorrogar-se sense necessitat nova convocatòria per un període màxim de 12 mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.
Quinta. Dotació econòmica individual i pagament de la beca
1. La dotació econòmica de cada una de les beques serà de mil euros (1.000 €) mensuals bruts tal com s'establix en la Resolució dictada en data 1 de novembre de 2009 pel conseller d'Economia Hisenda i Ocupació per la qual s'homologa la quantia de les beques per a les conselleries del Govern de la Generalitat (DOCV núm. 6198, 03.02.10).
Sobre el dit import haurà de practicar-se la retenció corresponent a compte de l'Impost sobre la Renda de les Persones Físiques i les altres que, si és el cas, pogueren correspondre.
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en el dit període.
3. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.
4. L'import de les beques s'abonarà mensualment, amb la certificació prèvia del responsable de la unitat administrativa on el/la becari/a realitze la pràctica, segons el model establit en les instruccions dictades per la secretària general del SERVEF, de data 8 de febrer del 2010.
Sexta. Termini, lloc i forma de presentació de les sol·licituds
1. El termini de presentació de sol·licituds serà de 15 dies hàbils, comptadors des de l'endemà de la publicació d'esta convocatòria en el Diarí Oficial de la Comunitat Valenciana.
A l'efecte de còmput del termini, caldrà ajustar-se a allò que s'ha disposat amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
2. La sol·licitud per a poder optar a una beca es realitzarà utilitzant el model de l'annex II, així com el model de curriculum vitae de l'annex III, que estaran a disposició de les persones interessades en els punts següents:
- En el portal institucional de la Generalitat en Internet i en la pàgina web del SERVEF
- En el servici d'informació del SERVEF, siti en la planta baixa dels Servicis Centrals (av. Navarro Reverter, núm. 2, de València).
- En les oficines Prop de la Comunitat Valenciana.
3. Les sol·licituds, dirigides a la Secretaria General del SERVEF, es presentaran preferentment, al Registre General del Servici Valencià d'Ocupació i Formació, siti en l'avinguda de Navarro Reverter, número 2, de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.
4. Junt amb la sol·licitud, en què s'assenyalaran les opcions territorials per les quals s'opta, s'haurà d'acompanyar la documentació següent:
a) Fotocòpia compulsada del DNI, passaport o document d'identitat de qualsevol dels països membres de la Unió Europea o d'aquells que, en virtut de tractats internacionals subscrits per la Unió Europea i ratificats per Espanya, s'aplique la lliure circulació de persones.
b) Titulació acadèmica corresponent homologada a Espanya o, si no n'hi ha, resguard d'haver efectuat el depòsit de les taxes per a la seua expedició.
c) Expedient acadèmic oficial emés pel centre universitari on haja cursat els estudis, en què conste la nota mitjana ponderada obtinguda durant la carrera, la qual, d'acord amb el que establixen els reials decrets 1044/2003 (BOE núm. 218) i 1125/2003 (BOE núm. 224), estarà expressada en escala numèrica de 5 a 10.
d) Curriculum vitae d'acord amb el model que s'acompanya en l'annex III, on es faran constar les dades personals i de contacte, acadèmiques i professionals.
e) Qualssevol altres documents que acrediten la possessió de títols, màsters, mèrits docents, investigadors o professionals que es desitgen al·legar.
f) Declaració responsable de no tindre activitat laboral regular, ni qualsevol altra que impedisca el compliment de les obligacions com a becari, així com, no gaudir de cap altra beca en el període establit en la base tercera, la qual cosa s'acreditarà per mitjà de la declaració responsable inclosa en la sol·licitud.
g) Acreditar la circumstància de disposar de cobertura sanitària (per mitjà de la targeta SIP, o document equivalent).
h) Acreditació de no incórrer en cap de les circumstàncies recollides en l'article 13.2 de la Llei 38/2003, General de Subvencions, la qual cosa s'acreditarà per mitjà de la declaració responsable inclosa en la sol·licitud.
i) Documentació que acredite trobar-se en algun dels supòsits establits en l'apartat 2, de la base octava, que determinen la preferència de la concessió de la beca en cas d'empat en la valoració.
Tota la documentació exigida o al·legada per les persones sol·licitants es presentarà per mitjà d'original o fotocòpia compulsada.
5. Els sol·licitants hauran de reunir els requisits i les condicions que assenyale la convocatòria a l'acabament del termini de presentació de les sol·licituds.
6. Dels mèrits al·legats en el curriculum vitae només es valoraran els acreditats documentalment.
7. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant de les bases per les quals es regix esta convocatòria.
8. Si la sol·licitud presentada en termini no reunira els requisits indicats en esta convocatòria o no fóra aportada alguna documentació de l'exigida en ella, es requerirà a l'interessat per a la seua esmena en el termini màxim de 10 dies hàbils, amb la indicació que si no ho fera se li tindrà per desistit de la seua petició, prèvia resolució que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
9. La llista provisional d'admesos i exclosos es donarà a conéixer en la pàgina web del SERVEF , en el servici d'informació del SERVEF, siti en la planta baixa dels Servicis Centrals (av. Navarro Reverter, número 2, de València), en el tauler d'anuncis ubicat en el mateix lloc i en la línia gratuïta d'informació del SERVEF 765 690 205.
Sèptima. Comissió avaluadora i procés de selecció
1. La selecció dels aspirants s'efectuarà per mitjà de l'avaluació de mèrits i la realització d'una entrevista personal de conformitat amb allò que s'ha establit en estes bases.
2. Per a l'examen de les sol·licituds de beca i elaboració de les oportunes propostes es constituirà una comissió avaluadora que estarà formada per:
- President: secretària general del SERVEF o funcionari/a en qui delegue.
- Vocal: un/a representant de la secretària general del SERVEF
- Vocal: un/a representant de l'Àrea de Formació i Qualificació Professional, o funcionari/a en qui delegue.
- Vocal: un/a representant de l'Àrea de Foment d'Ocupació o funcionari/a en qui delegue.
- Vocal: un/a representant de l'Àrea d'Inserció Laboral o funcionari/a en qui delegue.
- Un/a funcionari/a tècnic/a de la Secretaria General o persona que es designe en la seua substitució que actuarà com a secretari/a de la Comissió, que assistirà a les sessions que realitze la Comissió amb veu però sense vot.
3. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
4. La comissió adaptarà el seu funcionament al que establix la convocatòria, en la Llei de Règim Jurídic de les Administracions Públiques i del Procediment Administratiu Comú i en l'article 18 del Decret 132/2009 del Consell pel qual es regula la concessió de beques, pel que fa a la composició i funcionament dels òrgans col·legiats, prenent els seus acords per majoria simple, i alçarà actes de les sessions que realitze i dels acords que adopte.
5. La comissió avaluadora es reunirà dins dels 15 dies següents a la terminació del termini de presentació de sol·licituds a fi de valorar els mèrits que es deduïsquen de la documentació aportada.
6. Per a valorar les sol·licituds s'aplicaran els criteris del barem que es contenen en la base octava d'esta convocatòria. Obtinguda la puntuació provisional de tots els aspirants, s'exposarà la llista ordenada, segons la puntuació resultant, en els mitjans de difusió ja mencionats en el punt 9 de la base sexta, durant 10 dies, perquè els sol·licitants puguen formular al·legacions. Així mateix, s'inclourà una relació dels aspirants les sol·licituds dels quals han sigut desestimades, amb indicació dels motius de la seua desestimació.
Tant esta com les successives publicacions s'efectuaran en dits mitjans.
7. Una vegada transcorregut el termini d'al·legacions indicat en el punt anterior, la comissió avaluadora convocarà per a la realització de l'entrevista personal els aspirants que esta mateixa determine per a cada modalitat entre aquells que hagen obtingut major puntuació en la fase prèvia.
8. Una vegada finalitzat el procés de selecció, la comissió avaluadora, en el termini de 10 dies, elaborarà una proposta de resolució que contindrà la relació de beneficiaris o beneficiàries, així com una borsa de reserva per a cada modalitat i àmbit territorial, constituïda pels aspirants que no resulten adjudicataris de les beques, prioritzada per ordre de puntuació per a cobrir les vacants que puguen sorgir durant el període de gaudi.
Octava. Barem per a avaluar els mèrits personals
1. En la convocatòria regulada per estes bases seran tinguts en compte els següents criteris de valoració amb la ponderació que s'establix:
A) Expedient acadèmic: fins a un màxim 13,50 punts.
A.1. Certificat oficial de qualificacions (màxim 10 punts).
La puntuació assignada coincidirà amb la nota mitjana ponderada indicada en l'expedient acadèmic de les llicenciatures/enginyeries requerides.
Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
A.2. Altres títols acadèmics (màxim 3 punts).
Es podran obtindre fins a un màxim de 3 punts per títols acadèmics oficials que no constituïsquen un requisit per a la concessió, d'acord amb l'escala següent:

A.3. En aquells supòsits en què la convocatòria estiguera dirigida tant a enginyers tècnics com a enginyers superiors indistintament, tindre la titulació d'enginyer superior es valorarà amb 0,50 punts.
B) Coneixements de valencià: màxim 2,5 punts.
B.1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:

B.2. Altres certificats de La Junta Qualificadora de Coneixements de Valencià, d'acord amb l'escala barem següent:

C) Coneixement d'idiomes de la Unió Europea: màxim 1 punt.
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.
La puntuació s'assignarà quant a la següent taula d'equivalències respecte al Marc Europeu de Referència i a la normativa vigent aplicable a la matèria; es valorarà exclusivament el nivell més alt obtingut:

2. En cas d'empat es resoldrà, per este ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.
La resta de supòsits d'empat es resoldran en favor de l'aspirant que presente millor expedient acadèmic d'acord amb la valoració establida en la base octava.
Si encara així persistira l'empat, este es resoldrà tenint en compte la lletra triada en l'últim sorteig públic per a presentació a proves i exàmens en l'administració pública.
3. El compliment temporal d'estos mèrits s'entendrà referit a la data de finalització del termini de presentació de sol·licituds.
Novena. Entrevista personal
La comissió avaluadora, atenent al nombre de sol·licituds admeses i a les puntuacions obtingudes, convocarà per a la realització d'una entrevista personal al nombre d'aspirants que esta mateixa determine per a les diferents modalitats i àmbits territorials entre aquells que hagen obtingut major puntuació en la fase prèvia. L'entrevista versarà sobre les aptituds, preparació i experiències expressades en el curriculum vitae, així com sobre coneixements generals del Servici Valencià d'Ocupació i Formació i de l'administració pública.
La convocatòria a la realització de l'entrevista s'efectuarà en crida única a través dels mitjans assenyalats en la base sexta, i s'indicarà el lloc, la data i l'hora per a cada aspirant.
L'entrevista tindrà una puntuació màxima de 4,50 punts.
Deu. Termini de resolució i notificació. òrgan competent per a l'ordenació, instrucció i resolució del procediment
1. El termini màxim per a dictar i notificar la resolució sobre les sol·licituds formulades serà de tres mesos comptadors des de la data de publicació d'esta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú, i en ella s'indicarà expressament la data de començament de gaudi de les beques.
2. En cas que transcórrega el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, i en l'article 42.4 de la Llei 30/1992, de 26 de novembre, modificada per Llei 4/1999, de 13 de gener
3. La resolució de concessió es dictarà per la secretària general del SERVEF en virtut del que disposa la Resolució de 3 de març de 2008, del director general del SERVEF, sobre delegació de competències en matèria de personal, gestió financera i pressupostària, contractació administrativa i gestió de subvencions, i es publicarà en el Diari Oficial de la Comunitat Valenciana. La resolució contindrà la relació de beneficiaris/es de les beques, així com una borsa de reserva per a cada modalitat i àmbit territorial, constituïda pels aspirants que no resulten adjudicataris de les beques i prioritzada per ordre de puntuació per a cobrir les vacants que puguen sorgir durant el període de gaudi.
4. La publicació en el Diari Oficial de la Comunitat Valenciana d'esta resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú. Igualment, es donarà publicitat de la resolució de concessió en els mitjans de difusió ja mencionats en la base sexta, punt 9.
Onze. Drets i obligacions de la persones beneficiàries
1. Les persones beneficiàries de les beques hauran d'estar al corrent en el compliment de les seues obligacions tributàries i davant la Seguretat Social, tot això amb anterioritat a dictar-se la proposta de resolució de concessió de la beca de conformitat amb el que establix l'article 14.1.e, de la Llei 38/2003, General de Subvencions, per al que autoritza expressament a l'administració per a la seua obtenció directa al subscriure el model de sol·licitud.
2. Les persones beneficiàries de les beques estan obligades a incorporar-se a la unitat administrativa del SERVEF a la qual siguen assignades, en el termini que s'establisca en la resolució d'adjudicació i d'acord amb les instruccions sobre condicions d'exercici dictades per la secretària general del SERVEF, de data 8 de febrer del 2010, i amb les directrius que establisca el cap de servici o director del centre SERVEF corresponent, i guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la pròpia convocatòria.
3. Les persones beneficiàries estan obligades a acceptar la concessió de la beca i renunciar a qualsevol altra beca coetània que es gaudisca.
4. Per mitjà de l'acceptació de les bases de la convocatòria els becaris/es cedixen gratuïtament i de forma indefinida els resultats que s'obtinguen com a conseqüència del desenvolupament de les beques al SERVEF, que es reserva el dret de la seua publicació i utilització.
5. Finalitzat el termini de duració de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària, si és el cas.
6. Durant el període de gaudi de la beca, les persones beneficiàries hauran d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de tutor o tutora del servici corresponent.
Dotze. Obligacions de l'entitat concedent
Són obligacions del Servici Valencià d'Ocupació i Formació en relació amb les beques concedides les següents:
a) Proporcionar el suport necessari i facilitarà la utilització dels mitjans, instruments i equips que resulten precisos per al normal exercici de l'activitat objecte d'esta beca.
b) Designarà un tutor o tutora en cada unitat administrativa que coordinarà i orientarà les activitats a realitzar pels becaris, assignarà les funcions a realitzar en el curs de les seues pràctiques, realitzarà el seguiment i suport necessari, resoldrà els dubtes que puguen sorgir, i avaluarà el seu aprofitament.
c) Vetlar pel desenvolupament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, del qual seran beneficiàries les persones adjudicatàries d'estes beques.
e) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després d'informe favorable del tutor o tutora, si és el cas.
Tretzena. Situacions de la persona beneficiària de la beca i règim d'incompatibilitats
1. Quan el beneficiari o beneficiària de la beca siga un empleat de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.
2. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el SERVEF.
3. Les beques objecte de esta convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca l'acompliment de les obligacions derivades del normal desenvolupament d'esta.
Catorze. Facultats d'interpretació, incidències i tutoria
1. La secretària general resoldrà tant els dubtes com els conflictes que pogueren plantejar els becaris i les becàries en l'exercici de la seua funció, o les unitats administratives que els tutelen. Al mateix temps, resoldrà les incidències que es produïsquen durant el període de gaudi de les beques amb audiència prèvia de l'interessat.
2. Els caps de servici o director del centre SERVEF corresponents exerciran de tutors de les pràctiques professionals i vetlaran pel compliment de les condicions de l'exercici de la beca.
3. La renúncia a la beca haurà de comunicar-se amb 15 dies d'antelació, excepte justificació degudament acreditada, i suposarà la pèrdua de tots els drets inherents a esta i, per tant, el seu import deixarà de percebre's a partir d'este moment.
4. En cas de produir-se alguna renúncia a les beques concedides, la Secretaria General cobrirà les vacants que pogueren produir-se; per a això se servirà de les borses de reserva que resulten del procediment de selecció prèviament efectuat i en l'ordre establit en estes.
5. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
Quinze. Pèrdua del dret al cobrament i reintegrament
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.
2. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents a la finalitat de l'ajuda.
b) Quan s'incórrega en algun dels casos d'incompatibilitat de la beca establits en la base tretze.
3. En la tramitació dels procediments es garantirà en tot cas el dret d'audiència a la persona interessada.
Setze. Tractament de dades personals
Les dades personals de les persones sol·licitants, recollits en el transcurs del procediment, seran inclosos en un fitxer automatitzat de l'òrgan convocant, en els termes i condicions que es recullen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de desplegament de la referida llei orgànica.